
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2832 

7 Νοεμβρίου 2013 


ΑΠΟΦΑΣΕΙ Σ 

Αριθμ. 14228 

Καθιέρωση 24ωρης καθημερινής λειτουργίας των Υπη¬ 
ρεσιών της Περιφέρειας Ανατολικής Μακεδονίας - 
Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/Α77.6.2010). 

2. Την Υ.Α. ΔΙΑΔΠ/Γ2Γ/ΟΙΚ. /1692/2006 - ΦΕΚ 769/Β7 
27.6.2006 “Καθιέρωση ωρών προσέλευσης των υπαλλή¬ 
λων των δημοσίων υπηρεσιών και των Ν.Π.Δ.Δ.». 

3. Τις διατάξεις του Π.Δ. 142/2010 «Οργανισμός της 
Αποκεντρωμένης Διοίκησης Μακεδονίας - Θράκης». 

4. Τις διατάξεις του άρθρου 12 του Ν. 2503/1997 «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

5. Τ ις διατάξεις του Ν. 1157/1981 «Περί κυρώσεων της 
από 29 Δεκεμβρίου 1980 Πράξεως Νομοθετικού Περιε¬ 
χομένου του Προέδρου της Δημοκρατίας “Περί καθιερώ- 
σεως πενθήμερου εβδομάδος εργασίας των δημοσίων 
εν γένει υπηρεσιών και ρυθμίσεων συναφών θεμάτων 
και τροποποιήσεως αυτής”» (ΦΕΚ 126/Α'). 

6. Τ ις διατάξεις του άρθρου 20 του Ν. 4024/2011 «Συ- 
νταξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015». 

7. Τις διατάξεις του άρθρου 45 του Ν. 4071/2012 «Ρυθ¬ 
μίσεις για την Τοπική ανάπτυξη, την αυτοδιοίκηση και 
την αποκεντρωμένη διοίκηση ενσωμάτωσης Οδηγίας 
2009/50/ΕΚ». 

8. Την αριθμ. Πρωτ. Οικ. 2/78400/0022/14-11-2011 με 
θέμα: «Παροχή οδηγιών για την εφαρμογή των διατά¬ 
ξεων του Δεύτερου Κεφαλαίου του ν. 4024/2011 (ΦΕΚ 
226/Α) «Συνταξιοδοτικές ρυθμίσεις, ενιαίο μισθολόγιο - 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015.». 


9. Το αριθμ. πρωτ. Δ.Δ. 4766/10-09-2013 έγγραφο της 
Περιφέρειας Ανατολικής Μακεδονίας-Θράκης περί κα¬ 
θιέρωσης υπερωριακής εργασίας με αμοιβή κατά τις 
Κυριακές και εξαιρέσιμες ημέρες των Υπηρεσιών της 
Περιφέρειας Ανατολικής Μακεδονίας - Θράκης. 

10. Απ’ την παρούσα προκαλείται δαπάνη για το έτος 
2013: 

• Για τις Δ/νσεις και τα αυτοτελή Τμήματα της Π.Ε. 
Καβάλας προκαλείται δαπάνη για το έτος 2013 ποσού 
33.029,72€ εις βάρος του ΚΑΕ 0512 των φορέων 4072, 
3072, 3151, 3295 και 3351, τα οποία έχουν προβλεφθεί 
στον προϋπολογισμό του οικονομικού έτους. 

• Για τις Δ/νσεις και τα αυτοτελή Τμήματα της Π.Ε. 
Δράμας προκαλείται δαπάνη για το έτος 2013 ποσού 
58.500€ εις βάρος του ΚΑΕ 0511 των φορέων 1391,1351, 
1151, 1311, 1072, 1291, τα οποία έχουν προβλεφθεί στον 
προϋπολογισμό του οικονομικού έτους. 

• Για τις Δ/νσεις και τα αυτοτελή Τμήματα της Π.Ε. 
Ροδόπης προκαλείται δαπάνη για το έτος 2013 ποσού 
2.268,49€ εις βάρος του ΚΑΕ 0391.0512.0001, τα οποία 
έχουν προβλεφθεί στον προϋπολογισμό του οικονομι¬ 
κού έτους. 

11. Την ανάγκη προώθησης του έργου των παραπάνω 
Διευθύνσεων της Περιφέρειας Ανατολικής-Μακεδονίας- 
Θράκης, αποφασίζουμε: 

Καθορίζουμε το ωράριο εργασίας σε 24ωρη βάση 
καθώς και τις Κυριακές και εξαιρέσιμες ημέρες των 
υπαλλήλων της Περιφέρειας Ανατολικής Μακεδονίας- 
Θράκης των παρακάτω υπηρεσιών: 

Α. Δ/νση Δημόσιας Υγείας και Κοινωνικής Μέριμνας 
της Π.Ε. Καβάλας και Π.Ε. Δράμας. 

Λόγω λειτουργίας της ως ελεγκτικής Υπηρεσίας, με 
τη συγκρότηση συνεργείων υπερωριακής απασχόλησης 
υπαλλήλων της για απογευματινή εργασία και για νυ¬ 
χτερινή εργασία και εργασία Κυριακών και εξαιρέσιμων 
ημερών για: 

1. Τον υγειονομικό έλεγχο των καταστημάτων μαζι¬ 
κής εστίασης και των Κέντρων Διασκέδασης, τα περισ¬ 
σότερα των οποίων λειτουργούν εκτός της διάρκειας 
ωραρίου λειτουργίας των δημοσίων υπηρεσιών ή μόνον 
εξαιρέσιμες ημέρες και Κυριακές (κέντρα Διασκέδασης). 

2. Τον έλεγχο τροφίμων και των συνθηκών υγιεινής 
σε τοπικές πολιτιστικές εκδηλώσεις (πανηγύρια), σε με¬ 
γάλες εμποροπανηγύρεις οι οποίες πραγματοποιούνται 
εξαιρέσιμες ημέρες και Κυριακές. 

3. Τον έλεγχο εφαρμογής του αντικαπνιστικού νόμου. 

4. Τη διαχείριση διατροφικών κρίσεων (τροφοδηλητη- 
ριάσεις) κατά τις οποίες απαιτείται άμεση διενέργεια 
ελέγχου σε χώρους παραγωγής, παρασκευής ή και 
προσφοράς τροφίμων και διενέργεια επιδημιολογικής 
διερεύνησης. 

5. Την αντιμετώπιση εκτάκτων περιπτώσεων ρύπανσης 
του παρεχόμενου νερού ανθρώπινης κατανάλωσης. 

6. Τη διενέργεια ηχομετρήσεων για τη χορήγηση αδει¬ 
ών χρήσης μουσικών οργάνων ή και τη διαπίστωση ηχο¬ 
ρύπανσης. Οι ηχομετρήσεις διενεργούνται τις βραδινές 
ή πρώρες πρωινές ώρες προκειμένου να επιτυγχάνονται 
οι βέλτιστες συνθήκες θορύβου βάθους ή να βρίσκονται 
σε πλήρη λειτουργία τα καταστήματα που ελέγχονται. 

7. Τη διενέργεια υγειονομικού ελέγχου καταστημάτων 
και τροφίμων με αυξημένη συχνότητα κατά τις εορτα¬ 
στικές περιόδους. 

8. Τη διεκπεραίωση προγραμμάτων ελέγχου ποιότη¬ 
τας, του παρεχόμενου από τους δήμους, νερού ανθρώ¬ 
πινης κατανάλωσης, περιλαμβανομένης της σύνταξης 
τεχνικών δελτίων και στατιστικών στοιχείων για την 
Ευρωπαϊκή Ένωση. 

9. Τον έλεγχο ανθυγιεινών εστιών και την έγκριση 
μελετών περιβαλλοντικών επιπτώσεων. 

10. Τη διεκπεραίωση διοικητικών εργασιών που προ¬ 
κύπτουν καθημερινώς αλλά και αυτές που προκύπτουν 
από τις δραστηριότητες της υπερωριακής εργασίας και 
υπηρεσιακές εκκρεμότητες λόγω έλλειψης του απαιτού- 
μενου προσωπικού. 

Γ. Δ/νση Τεχνικών Έργων της ΠΕ Καβάλας και ΠΕ 
Δράμας. 

Λόγω συμμετοχής της Δ/νσης Τεχνικών Έργων στην 
εφαρμογή των σχεδίων αποχιονισμού και αντιμετώπισης 
εκτάκτων αναγκών - καταστροφών (εξ αιτίας πλημμυ¬ 
ρών, καταπτώσεων και ατυχημάτων). 

Δ. Δ/νση Μεταφορών και Επικοινωνιών της ΠΕ Καβά¬ 
λας, ΠΕ Δράμας, ΠΕ Ροδόπης. 

Λόγω διενέργειας ελέγχου των κυκλοφορούντων οχη¬ 
μάτων σε σταθμούς εξυπηρέτησης οχημάτων, συνερ¬ 
γεία, πρατήρια, σχολές μεταφορέων εμπορευμάτων και 
επιβατών. Επίσης, προβαίνει σε τακτικού ελέγχους σε 
κάθε Σχολή Οδηγών και ΚΕΘΕΥΟ καθώς και σε κάθε δι¬ 
δακτική περίοδο των Σχολών ΠΕΙ, ΣΕΚΑΜ και ΣΕΚΟΜΕΕ. 

Ε. Δ/νση Ανάπτυξης Π.Ε. Καβάλας, ΠΕ Δράμας. 

Λόγω διενέργειας ελέγχου σε νυχτερινές επιχειρήσεις 
(εστιατόρια, καφέ μπαρ, ταβέρνες κ,λπ.) λαϊκές αγορές 
και έλεγχο παραεμπορίου, διενέργεια αρχικού, περιοδι¬ 
κού και έκτακτου ελέγχου μέτρων και σταθμών, λοιπών 
μετρολογικών ελέγχων, καθώς και έλεγχο των βυτιο¬ 
φόρων αυτοκινήτων μεταφοράς και διανομής υγρών 
καυσίμων. 

ΣΤ. Δ/νση Αγροτικής Οικονομίας και Κτηνιατρικής ΠΕ 
Καβάλας και ΠΕ Δράμας. 


Λόγω συμμετοχής στο πρόγραμμα καταπολέμησης 
του δάκου της ελιάς, στη διενέργεια ποιοτικού και 
φυτουγειονομικού ελέγχου σε νωπά και μεταποιημέ¬ 
να αγροτικά προϊόντα σε συσκευαστήρια και νομάδες 
μεταποίησης και να διενεργούν κρεοσκοπικό έλεγχο 
σε σφαγεία. 

Επιπρόσθετα για την ΠΕ Δράμας, τη συμμετοχή στην 
εφαρμογή μέτρων που έχουν ληφθεί για την αντιμε¬ 
τώπιση των εχθρών καραντίνας ΟίεβΓΟΙίοα νίΓρίίθΓε και 
δγηοήγίΓίυηη θηάοόίοΐίουπι και επιπλέον για τους ποι- 
οτικούς-φυτουγειονομικούς ελέγχους, ελέγχους υπο¬ 
λειμμάτων στα προϊόντα που θα διακινούνται στην 
Αγορά Παραγωγών Δράμας και τον έλεγχο της ορθής 
λειτουργίας της, για το έτος 2013, η οποία λειτουργεί 
κάθε Κυριακή στην πόλη της Δράμας 

Ζ. Τμήμα Πολιτικής Προστασίας ΠΕ ΚΑΒΑΛΑΣ, ΠΕ 
ΔΡΑΜΑΣ 

Λόγω συντονισμού όλων των εμπλεκόμενων φορέων 
για την αντιμετώπιση φυσικών και τεχνολογικών κα¬ 
ταστροφών. 

• Για τις Δ/νσεις και τα αυτοτελή Τμήματα της Π.Ε. 
Καβάλας προκαλείται δαπάνη για το έτος 2013 ποσού 
33.029,72€ εις βάρος του ΚΑΕ 0512 των φορέων 4072, 
3072, 3151, 3295 και 3351, τα οποία έχουν προβλεφθεί 
στον προϋπολογισμό του οικονομικού έτους. 

• Για τις Δ/νσεις και τα αυτοτελή Τ μήματα της Π.Ε. 
Δράμας προκαλείται δαπάνη για το έτος 2013 ποσού 
58.500€ εις βάρος του ΚΑΕ 0511 των φορέων 1391,1351, 
1151, 1311, 1072, 1291, τα οποία έχουν προβλεφθεί στον 
προϋπολογισμό του οικονομικού έτους. 

• Για τις Δ/νσεις και τα αυτοτελή Τμήματα της Π.Ε. 
Ροδόπης προκαλείται δαπάνη για το έτος 2013 ποσού 
2.268.49 εις βάρος του ΚΑΕ 0391.0512.0001, τα οποία 
έχουν προβλεφθεί στον προϋπολογισμό του οικονο¬ 
μικού έτους. 

Η συγκρότηση συνεργείων υπερωριακής απασχόλη¬ 
σης και η κατανομή των ωρών στους απασχολούμενους 
υπαλλήλους θα γίνει με απόφαση του Προϊσταμένου της 
κάθε Δ/νσης, ανάλογα με τις εκάστοτε παρουσιαζόμε- 
νες ανάγκες και το ύψος των εγγεγραμμένων σχετικών 
πιστώσεων στον προϋπολογισμό του κάθε έτους. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής εν γένει απασχό¬ 
λησης των ανωτέρω ορίζεται ο Προϊστάμενος της κάθε 
Δ/νσης, ο οποίος θα υπογράψει και τις σχετικές δι- 
απιστωτικές πράξεις ανά Δ/νση για την αμοιβή των 
απασχολουμένων υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 1 Οκτωβρίου 2013 

Ο Γ ενικός Γ ραμματέας 

Αποκεντρωμένης Διοίκησης 

ΑΘΑΝΑΣΙΟΣ ΚΑΡΟΥΝΤΖΟΣ 

